נועם אלימלך

נועם אלימלך הוא מקבץ דברי תורה של הרבי רבי אלימלך מליז'נסק שהיה מראשוני מנהיגיה של החסידות. הספר נדפס לראשונה בשנת ה'תקמ"ח (1787) בעיר למברג בשנה שלאחר פטירת מחברו על ידי בנו רבי אלעזר. הנדפס מאז במהדורות רבות. הספר נחשב כנכס צאן ברזל בתנועת החסידות ורבים קובעים בו לימוד מדי שבת.

== תוכן ומבנה הספר ==
רבי אלימלך עצמו לא הכין את הספר לדפוס. בנו רבי אלעזר ותלמידו רבי זכריה מענדל מירוסלב<ref>על פי הנדפס בהסכמות לספר</ref> ליקטו את הדברים שאמר רבי אלימלך בשבתות ובחגים וערכו אותם לדפוס לפי סדר פרשיות השבוע לאחר שקיבל מאביו את ברכתו<ref>רבי מנחם מנדל מרימנוב, ספר דברים ערבים, מערכת הרב רבי אלימלך אותיות יז-יח</ref>. בהקדמה לספר כותב בנו, שעל-פי ציוויו של אביו לא הובא הספר לדפוס בחייו "מטעם הכמוס". רבי זאב וולף שהיה אב"ד בליזנסק, כתב בהסכמתו לספר, השערה בנוגע ל"טעם הכמוס" מחמתו ציווה שלא להדפיסו בחייו: בחיבור חומר רב המפרט את האידאולוגיה ואת דרך החיים של החסידות.

ספרו של רבי אלימלך עוסק במיוחד בדמותו של הצדיק ועל כן יש שכינוהו "ספרן של צדיקים".

שמו של הספר נועם אלימלך נגזר משמותם של שני האחים הקדושים הרב המחבר רבי אלימלך ואחיו רבי משולם זושא מאניפולי שזושא תרגומו "נועם".

===חלקי הספר===
הספר מחולק לשני חלקים: החלק הראשון והעיקרי מסודר לפי פרשיות התורה. החלק השני נקרא ליקוטי שושנה הוא אוסף של רעיונות קצרים על פסוקי תנ"ך ומאמרי חז"ל. בנוסף נדפסו עם הספר ספר אגרת הקודש שנדפס כבר בחייו של רבי אלימלך ובו שני מכתבים מרבי אלעזר ומאת רבי זכריה מנדל.

ברוב מהדורות הספר שנדפסו מאוחר יותר ישנן עוד תוספות, והם: א. שתי גרסאות של החיבור הנהגות האדם, הראשונה תחת הכותרת "הנהגות האדם מהרב המגיד, איש אלקי המפורסם מוהר"ר אלימלך זצ"ל, אלה הדברים אשר יעשה האדם וחי בהם", והשנייה נקראת "צעטיל קטן". ב. תפילת רבי אלימלך לפני התפילה תחת הכותרת "תפלה קודם התפלה, תפלה זו יש לאומרה קודם התפלה, יסדה הרב החסיד המפורסם, איש אלהי, מהור"ר אלימלך, בעל המחבר ספר 'נועם אלימלך' זצ"ל".

== השפעתו ==
מספר רבנים הזכירו את הספר פעמים רבות בחיבוריהם, ביניהם רבי אברהם יהושע השיל מאפטא ורבי קלונימוס בעל ה"מאור ושמש".

רבי נחמן מברסלב אמר על מחבר הספר: "קדושת מעלת הרב הקדוש רבי אלימלך ז"ל נשגבה למעלה למעלה ממה שנראה ומובן מתוך ספרו". רבי מנדלי מרימנוב, אמר כי רק אחרי שהוא טובל במקווה בערב שבת הוא מסוגל להבין משהו ב"נועם אלימלך", וכך אמר גם האדמו"ר השפע חיים מצאנז בשם זקינו הדברי חיים. 

בהווי החסידי מייחסים לספר מספר סגולות. האדמו"ר רבי משה יהושע הגר, מויז'ניץ, אמר כי הלימוד בספר מסוגל לרפואה. יש שנהגו להניח את הספר 'נועם אלימלך' תחת מיטתם של חולים לשמירה ולהגנה, וכן תחת מיטתן של יולדות כסגולה ללידה קלה.

==מהדורות הספר==
* נועם אלימלך - מהדורה ראשונה, למברג, ה'תקמ"ח (1787)
* נועם אלימלך, סלאוויטא, ה'תקנ"ד (1794)
* נועם אלימלך, ה'תרכ"ב (1862), לבוב-למברג
* נועם אלימלך, ה'תרכ"ו (1866), לבוב-למברג
* נועם אלימלך, קארקא, ה'תרנ"ו
* נועם אלימלך, ה'ת"ש (ה'תרנ"ן), מונקאטש
* נועם אלימלך, ניו יורק, ה'תש"ב, הודפס על ידי נכדו של המחבר ר' יהושע וגשל
* נועם אלימלך, הוצאת ישיבת חכמי לובלין, שנגהאי, ה'תש"ו (1946)
* נועם אלימלך, ב' כרכים, עריכה חדשה, בעריכת גדליה נגאל, פרסומי המכון לחסידות - יד הרב מימון, מוסד הרב קוק, 1978
* נועם אלימלך, עם הארות יפה מראה, הוצאת משה אברמוביץ, הפצת ספרי קודש
* נועם אילמלך, עם ביאורים והערות, מהדורת הדרת חן
* נועם אלימלך, עם ביאורים והערות, מהדורת פאר מקדושים, ה'תשע"ד בהוספת "פניני נועם אלימלך" על סדר הא"ב בסוף הספר
* הגדה של פסח - נועם אלימלך - מהדורת פאר מקדושים, ביאורי ההגדה מספה"ק נועם אלימלך
* נועם אלימלך המפואר, מהדורת עוז והדר
* נועם אלימלך, ב' כרכים, מהדורת סוד ישרים, ה'תשע"ח
* נועם אלימלך, מאירות, ה'תשע"ט, ברוקלין, ניו יורק
* נועם אלימלך המבואר, ג' כרכים, מהדורת עוז והדר, ה'תש"פ
* נועם אלימלך, ה'תשפ"א, הוצאת הרב אהרון רוזנברג, מאנסי, ניו יורק

==קישורים חיצוניים==
* , באתר ויקיטקסט
* 
* 
* [http://www.daat.ac.il/daat/vl/tohen.asp?id=173 ספר "נועם אלימלך"] באתר דעת 
* 
* [https://www.kolhalashon.com/New/Shiurim.aspx?Lang=Idish&RavID=-1&ROrder=-1&FID=40983&HideMenus=False שיעורים מאת האדמו"ר מסקאליע בספר נועם אלימלך] להאזנה באתר קול הלשון
* [https://www.kolhalashon.com/New/Shiurim.aspx?Lang=Hebrew&RavID=-1&ROrder=-1&FID=202608&HideMenus=False שיעורים מאת האדמו"ר מספינקא בספר נועם אלימלך] להאזנה באתר קול הלשון
* יוסי פלאי, [https://www.pnimi.org.il/kabbalah-chassidut/stories/497-noam-elimelech נועם אלימלך] לקריאה באתר גל עיני
* נתנאל לדרברג, [https://toratchabad.com/%D7%94%D7%AA%D7%A0%D7%99%D7%90-%D7%95%D7%94%D7%A0%D7%95%D7%A2%D7%9D-%D7%90%D7%9C%D7%99%D7%9E%D7%9C%D7%9A התניא והנועם אלימלך], לקריאה באתר מעיינותיך

==הערות שוליים==

קטגוריה:יצירות שהתפרסמו לאחר מות מחבריהן
קטגוריה:ספרי חסידות
קטגוריה:ספרי שנות ה-1780